Ljudska vrsta je u centru pažnje na TED-u,
ali želio bih dodati i glas za životinja,
čija su nas tijela i umovi i duhovi oblikovali.
Prije nekoliko godina, imao sam sreće
sresti starješinu plemena na otoku
nedaleko od Vancouvera.
On se zove Jimmy Smith,
i ispričao mi je priču
koja se priča u njegovom narodu,
koji sebe zovu Kwikwasut'inuxw.
Jednom davno, rekao mi je,
sve životinje na Zemlji su bile jedna.
Iako su izvana izgledale drugačije,
iznutra su sve bile jednake,
i s vremena na vrijeme bi se skupile
u tajnoj pećini duboko u šumi
proslaviti svoje jedinstvo.
Kada bi stigle,
skinule bi svoju kožu.
Gavran bi skinuo svoje perje, medvjed svoje krzno,
losos svoje ljuske,
i onda bi plesali.
Ali jednog dana, u pećinu je došao čovjek
i smijao se onom što je vidio
jer nije razumio.
Posramljene, životinje su pobjegle
i to je bio posljednji put
da su se otkrile na taj način.
Drevno razumijevanje kako su sve životinje ispod
svojih odvojenih identiteta zapravo jedna,
bila je za mene moćna inspiracija.
Volim ići dalje od krzna, perja
i ljuske.
Želim doći ispod kože.
Bez obzira jesam li suočen s ogromnim slonom
ili sićušnom gatalinkom,
moj cilj je povezati nas s njima, oko uz oko.
Možda se pitate, fotografiram li ikada ljude?
Naravno. Ljudi su uvijek prisutni u mojim fotografijama,
bez obzira pojavljuju li se
kako bi predstavili kornjače
ili pume
ili lavove.
Samo morate naučiti kako vidjeti dalje od njihovog kostima.
Kao fotograf,
pokušavam doprijeti dalje od razlika
u našem genetskom sastavu
kako bih cijenio sve što imamo zajedničko
sa svim drugim živim bićima.
Kada koristim svoj fotoaparat,
skidam svoju kožu
poput životinja u toj pećini
kako bih pokazao tko su one uistinu.
Kao životinje
kojima je data moć racionalnog promišljanja,
možemo se diviti plodovima života.
Kao građani planete u nevolji,
naša je moralna odgovornost
nositi se s dramatičnim gubitkom u raznovrsnosti života.
Ali kao ljudi sa srcima,
možemo se veseliti jedinstvu života,
i možda možemo promijeniti
ono što se jednom dogodilo u toj svetoj pećini.
Pronađimo način da se pridružimo plesu.
Hvala vam.
(Pljesak)